Peste 60.000 de persoane au intrat în țară în ultimele 24 de ore – 47.100 s-au înregistrat pe sensul de ieșire.
Pe sensul de intrare au fost aproximativ 60.100 persoane, anunță Poliția de Frontieră. Frontiera cu Ungaria, prin cele 11 puncte de trecere, a fost tranzitată de aproximativ 66.400 de persoane. Nu s-a permis intrarea în ţară a 23 cetăţeni străini, care nu îndeplineau condiţiile prevăzute de lege, spune Poliția de Frontieră.
Prin punctele de frontieră de la nivelul întregii ţări au efectuat formalitățile de control aproximativ 107.200 persoane, cetățeni români și străini, cu peste 41.000 mijloace de transport, dintre care 12.300 automarfare, în ultimele 24 de ore, anunță, duminică, Poliția de Frontieră."Pe sensul de intrare au fost aproximativ 60.100 persoane cu 23.200 mijloace de transport, iar pe cel de ieşire 47.100 persoane cu 17.800 mijloace de transport", conform sursei citate.Frontiera cu Ungaria, prin cele 11 puncte de trecere, a fost tranzitată de aproximativ 66.400 de persoane şi 27.300 de mijloace de transport (6.400 automarfare), din care pe sensul de intrare în ţară au fost aproximativ 38.000 de persoane cu 16.500 mijloace de transport.În urma verificărilor suplimentare efectuate în linia a doua, au fost trimise spre izolare/carantină la locuință de către specialiștii Direcției de Sănătate Publică 2.132 de persoane. Principalele puncte de trecere unde au fost dispuse astfel de măsuri sunt: P.T.F. Nădlac I – 277 (din care 138 pe jos), P.T.F. Borş – 264, P.T.F. Nădlac II – 1.139, P.T.F. Petea – 283, P.T.F. Vărşand – 11 etc.În ceea ce priveşte activităţile specifice, în zonele de competenţă – punctele de trecere şi “frontiera verde" – poliţiştii de frontieră au constatat: 55 fapte ilegale (25 infracţiuni şi 30 contravenţii) săvârşite atât de cetăţeni români, cât şi străini; au fost descoperite, independent sau în colaborare cu alte instituţii, bunuri nedeclarate (ce urmau a fi introduse ilegal în ţară), care depăşeau plafonul vamal admis ori suspecte a fi contrafăcute, în valoare totală de aproximativ 418.600 lei; valoarea amenzilor contravenţionale aplicate se ridică la peste 6.000 lei."Nu s-a permis intrarea în ţară a 23 cetăţeni străini, care nu îndeplineau condiţiile prevăzute de lege şi de asemenea, nu s-a permis ieşirea a 9 cetăţeni români din diferite motive legale", arată Poliția de Frontieră.